text: Her kan du tanke benzin til 1 krone
  09 september 2010 kl. 07.00
  Uno-X giver billisterne benzin til 1 krone. I dag er turen kommet til Horsens.
  Du skal være hurtig ude og parat ved standerne, hvis du skal nå at få fingrene i den billige benzin. 
  Klokken 11 vil medarbejdere fra Uno-X stå parat ved en af firmaets seks tankstationer i Horsens. Nærmere bestemt tankstationen på Vejlevej. 
  Begivenheden er en del af firmaets "1 station, 1 time, 11 dage"-kampagner, hvor billister i en time kan tanke benzin til kun 1 krone.
  Indtil videre er der tanket 12828 liter benzin til 1 kroner.
  På firmaets hjemmeside, kan man følge med i, hvilken station, der vil skænke ud af den billige benzin.
  Læs mere om kampagnen
  